cyanic-selkie/wikianc huggingface dataset:
উত্তর আফ্রিকার ইতিহাস
দক্ষিণ-পশ্চিম এশিয়াতে আমরা যে উদাহরণ দেখেছিলাম উত্তর আফ্রিকার ক্ষেত্রেও তাই ঘটে। কোন স্থানীয় অধিবাসীকে ধর্মান্তরে বাধ্য করা হয়নি। মুসলিম কিংবা অমুসলিম কোন সূত্রেই বার্বারদের জোরপূর্বক ধর্মান্তরের ঘটনার উল্লেখ পাওয়া যায়না। প্রকৃতপক্ষে, বেশীরভাগ বার্বার অনেক দ্রুত ইসলাম গ্রহণ করে। গোটা মহাদেশজুড়ে ব্যাপক আকারে বার্বারদের ইসলাম গ্রহণ এবং সেনাবাহিনীতে যোগদানের ফলে মুসলিমদের শক্তি বৃদ্ধি পেতে থাকে। এই বার্বার জনগোষ্ঠীকে যদি জোরপূর্বক ধর্মান্তর করানো হতো, তবে নিশ্চিতভাবেই ইসলামের জন্য তাদের এই আগ্রহ ও উদ্দীপনা থাকতোনা। এই আগ্রহ ও উদ্দীপনাই তাদের মুসলিম বাহিনীতে যোগদানের পিছনে মূল কারণ ছিল এবং যা সম্ভব করেছিল ইসলামের রাজনৈতিক নিয়ন্ত্রণ আরো বিস্তৃত করার, এমনকি বাইজেন্টাইনদের বিরুদ্ধেও।
মুসলিমদের উত্তর আফ্রিকা জয়ের পর এমন এক প্রস্তাব এসেছিল যা সমগ্র বিশ্বের ইতিহাসের গতিপ্রকৃতি পরিবর্তন করে দেয়। ৮ম শতকের শুরুর দিকে আইবেরিয়া উপদ্বীপ (বর্তমান স্পেন ও পর্তুগাল) ছিল ভিসিগোথিক রাজা রডারিক এর শাসনাধীন। তখন আইবেরিয়ার এক সম্ভ্রান্ত ব্যক্তি উত্তর আফ্রিকায় মুসলিম গভর্নরের সাথে দেখা করতে যান এবং রডারিকের নির্মম অত্যাচারী শাসনের বিরুদ্ধে অভিযোগ করেন। তিনি এই প্রতিশ্রুতিও দেন যে, রডারিকের বিরুদ্ধে যদি মুসলিমরা অভিযান চালায় তবে তিনি নিজ সৈন্যবাহিনীর মাধ্যমে মুসলিমদের সহায়তা করবেন।
মুসলিমদের স্পেন বিজয়ের বহু দলিলাদি ও প্রমাণপত্র টিকে ছিল যা থেকে প্রমাণ পাওয়া যায় এই বিজয়টি মোটেও জোর করে ধর্মান্তর করার উদ্দেশ্যে ছিলনা। ৭১৩ খ্রিস্টাব্দের এপ্রিল মাসে, সেখানকার এক মুসলিম গভর্নর এক ভিসিগোথের সাথে একটি চুক্তির মাধ্যমে মধ্যস্থতা করেন, যেখানে একটা বিধান ছিল যে স্থানীয় ব্যক্তিদের —"“হত্যা করা হবেনা কিংবা কয়েদী হিসেবেও নেয়া হবেনা। তাদেরকে তাদের নারী ও শিশুদের থেকেও আলাদা করা হবেনা। তাদের ধর্মীয় ব্যাপারে হস্তক্ষেপ করা হবেনা, তাদের গীর্জাও পুড়িয়ে ফেলা হবেনা।” (৩)"মুসলিম স্পেন (যা পরবর্তীতে ‘আল-আন্দালুস’ হিসেবে পরিচিত হয়ে উঠে) এর উদাহরণ থেকে আমরা দেখতে পাই যে স্থানীয় জনগণকে (যাদের বেশীরভাগই ছিল খ্রিস্টান, যদিও একটা বড় ইহুদি জনসংখ্যাও ছিল) ইসলাম ধর্ম গ্রহণের জন্য জোর করা হয়নি। বরং বাস্তবে এরপরের শতাব্দীগুলোতে আল-আন্দালুস সাম্প্রদায়িক সম্প্রীতি ও ধর্মীয় সহিষ্ণুতার উদাহরণ প্রতিষ্ঠা করে যেখানে মুসলিম, ইহুদি এবং খ্রিস্টান সবাই জ্ঞান, সংস্কৃতি ও দর্শন চর্চায় এক স্বর্ণযুগ অতিবাহিত করেছিল। ধর্মীয় সহিষ্ণুতার এই আলোকিত ভূমির শেষ হয় আরো কয়েক শতাব্দী পরে যখন ‘খ্রিস্টান রিকনকুয়েস্তা’ (খ্রিস্টানদের পুনর্দখল) এর মাধ্যমে যা গোটা আইবেরিয়া থেকে সাফল্যের সাথে মুসলিম ও ইহুদিদের জাতিগতভাবে নির্মূল করে।
হিন্দুস্তান
আজ বিশ্বের সবচেয়ে সংখ্যাগরিষ্ঠ মুসলিম দেশগুলোর মধ্যে অন্যতম দু’টি হচ্ছে পাকিস্তান (২য়) এবং ভারত (৩য়)। এই দু’টি দেশ মোটামুটি গোটা হিন্দুস্তানজুড়ে ব্যাপৃত। এই অঞ্চলের জনমানুষের জীবনের সকল ক্ষেত্রেই ইসলামের এক অবিশ্বাস্য এবং দীর্ঘস্থায়ী প্রভাব ছিল। শতাব্দীর পর শতাব্দী ধরে মুসলিমদের বিভিন্ন সাম্রাজ্য ও রাজবংশ দ্বারা শাসিত হলেও হিন্দু এবং অন্যান্য ধর্ম উপমহাদেশের গুরুত্বপূর্ণ অংশ হিসেবে রয়ে গিয়েছে।
এতো দূরের প্রত্যন্ত অঞ্চলে মুহাম্মাদ বিন কাশিম এর সফল সেনা অভিযানের পিছনে মুখ্য ভূমিকা পালন করেছিল হিন্দুস্তানের চলমান খুবই গুরুত্বপূর্ণ কিছু সামাজিক সমস্যা। হিন্দু ধর্মের একটি বিশ্বাস হচ্ছে বর্ণপ্রথা, যা সমাজকে বিভক্ত করে রেখেছিল খুবই কঠোরভাবে নিয়ন্ত্রিত কিছু সামাজিক শ্রেণীতে। উঁচু শ্রেণী ধন্যাঢ্য এবং আরামদায়ক জীবন যাপন করতো, অন্যদিকে নিচু শ্রেণীর সবাইকে (বিশেষ করে যারা অচ্ছুত নামে পরিচিত ছিল বা যাদের ছোঁয়া যেতোনা) দেখা হতো সমাজের অভিশাপ হিসেবে। সাথে ছিল বৌদ্ধ সম্প্রদায়, যারা গোটা দেশজুড়েই সাধারণত হিন্দু রাজপুতদের দ্বারা নির্যাতিত হয়ে আসছিল। মুসলিমদের অনুপ্রবেশের পর তাদের প্রতি সামাজিক সাম্যের প্রতিশ্রুতির কারণে বেশীরভাগ বৌদ্ধ এবং নিম্নবর্ণের হিন্দু তাদের স্বাগত জানায়। বাস্তবে, হিন্দুস্তানের সর্বপ্রথম মুসলিমরা সম্ভবত নিম্ন বর্ণের হিন্দু ছিল, যেহেতু ইসলাম তাদেরকে মুক্ত করে পূর্ববর্তী অত্যাচারী সামাজিক ব্যবস্থা থেকে।
সিন্ধু বিজয়ের মাধ্যমে মুহাম্মাদ বিন কাশিম এটা দেখাতে সক্ষম হন যে ইসলামী শরীয়াহর সংখ্যালঘু ধর্মীয় সম্প্রদায়ের নিরাপত্তা নিশ্চিত করার ব্যাপারটা শুধু খ্রিস্টান কিংবা ইহুদিদের জন্যই নয়। উপমহাদেশের বৌদ্ধ এবং হিন্দু সম্প্রদায়কে জোরপূর্বক ধর্মান্তর করা হয়নি, বরং তাদের ধর্ম পালনের স্বাধীনতা দেয়া হয়। এক ঘটনায়, এক অঞ্চলের বৌদ্ধ সম্প্রদায় মুহাম্মাদ বিন কাশিম এর কাছে এই মর্মে তাদের আশঙ্কা প্রকাশ করে যে, মুসলিম বাহিনী হয়তো তাদের ইসলাম গ্রহণে বাধ্য করবে এবং যার ফলে তাদেরকে তাদের পূর্বপুরুষের ধর্ম পালন করা বন্ধ করে দিতে হবে। এ অভিযোগ শুনে বিন কাশিম সেই শহরের বৌদ্ধ এবং হিন্দু সম্প্রদায়ের কতিপয় নেতার সাথে বৈঠক করেন এবং তাদেরকে ধর্মীয় স্বাধীনতার প্রতিশ্রুতি দেন, এবং তাদের অনুরোধ করেন যাতে তারা তাদের জীবন ঠিক আগের মতোই যাপন করে যায়।
উপসংহার
আমরা আবার আর্টিকেলের শুরুর দিকে আরোপ করা প্রশ্নে ফিরে যাই, ইসলাম কি সত্যিই অস্ত্রের মুখে ছড়িয়েছিল? যখন অসংখ্য মানুষ রাজনৈতিক এবং ধর্মীয় ইস্যুকে ব্যবহার করছে, তখন আমরা সন্দেহাতীতভাবে দেখতে পাই যে ইসলাম ধর্ম জবরদস্তি, বলপ্রয়োগ, ভীতি কিংবা রক্তপাতের মাধ্যমে ছড়ায়নি। কোথাও মানুষকে ইসলাম ধর্ম গ্রহণে বাধ্য করা হয়েছে এরূপ কোন বর্ণনাই পাওয়া যায়না। মুসলিম নেতাদের রাজনৈতিক ও সামরিক নিয়ন্ত্রণ প্রতিরক্ষামূলক যুদ্ধ-বিগ্রহের মাধ্যমে বিস্তার লাভ করলেও, বাস্তবে তারা এই পথ গ্রহণ করেছিলেন অন্য ধর্মীয় সম্প্রদায়ের অধিকার রক্ষা করার জন্যে। মুসলিম বাহিনীর যুদ্ধ সবসময়ই ছিল সরকার এবং সেনাবাহিনীর বিরুদ্ধে, স্থানীয় জনতার সাথে নয়। যদিও এই আর্টিকেলে মুসলিমদের শুরুর দিকের প্রজন্মের নির্দিষ্ট কিছু অঞ্চল বিজয়ের উদাহরণ তুলে ধরা হয়েছে, পরবর্তী প্রজন্মের মুসলিমরা এই ধারা রেখে গিয়েছেন গোটা ইসলামের ইতিহাস জুড়েই।
এটা মনে রাখা জরুরী যে উল্লেখিত ঘটনাগুলো ছিল ধর্মীয় সহিষ্ণুতার ইতিহাসে প্রথম কিছু উদাহরণ। যখন ধর্মীয় সহিষ্ণুতা এবং স্বাধীনতা পশ্চিমা সভ্যতায় সর্বপ্রথম দেখা গিয়েছিল ১৭শ এবং ১৮শ শতকের দিকে, তখন মুসলিমরা ধর্মীয় স্বাধীনতার চর্চা করে আসছে ৭ম শতক থেকে। ইসলামের বাণী উগ্রপন্থায় এবং যুদ্ধ-বিগ্রহের মাধ্যমে ছড়িয়েছে বলে তথাকথিত রাজনৈতিক এবং ঐতিহাসিক ‘পণ্ডিতগণ’ যেসব যুক্তিতর্ক পেশ করে থাকেন তাদের এসব যুক্তিতর্কের কোন ঐতিহাসিক ভিত্তিই নেই। বরং বাস্তবে মুসলিমদের ধর্মীয় সহিষ্ণুতার এই চর্চা প্রভাবিত করেছিল ইউরোপ, আমেরিকা থেকে শুরু করে হিন্দুস্তানের মতো বৈচিত্র্যময় সব অঞ্চলের সংস্কৃতি ও চিন্তাধারাকে।
ইস্ট ইন্ডিয়া কোম্পানির পতাকা
থাম্ব|200x200পিক্সেল| ইস্ট ইন্ডিয়া কোম্পানির চূড়ান্ত পতাকা ইস্ট ইন্ডিয়া কোম্পানির পতাকা ব্রিটিশ ইস্ট ইন্ডিয়া কোম্পানির ১৬০০ এবং ১৮৭৪ সাল পর্যন্ত সময়ের প্রতিনিধিত্ব করে। ইংল্যান্ড থেকে গ্রেট ব্রিটেন এবং গ্রেট ব্রিটেন থেকে যুক্তরাজ্যে পরিবর্তিত হওয়ার সাথে সাথে পতাকাটিও পরিবর্তিত হয়। প্রথমদিকে এটি লাল ও সাদা ডোরাকাটা দাগযুক্ত ছিল যার উপরের বামদিকের কোণাটি ছিল ইংল্যান্ডের পতাকাযুক্ত। পরবর্তীতে জাতির বিকাশের সাথে সাথে পতাকাটি যথাক্রমে ১৭০৭ এবং ১৮০১ সালে গ্রেট ব্রিটেনের পতাকা এবং যুক্তরাজ্যের পতাকা অন্তর্ভুক্ত করার মাধ্যমে হালনাগাদ করা হয়েছিল। এটি স্টার অফ ইন্ডিয়া সিরিজের পতাকা দ্বারা সফল হয়েছিল।
ইংরেজ নিয়ন্ত্রণ
থাম্ব|150x150পিক্সেল| কোম্পানির প্রথম পতাকা ১৬০০ সালে রানী প্রথম এলিজাবেথ কর্তৃক ভারত মহাসাগরে বাণিজ্য করার রাজকীয় সম্মতি পাওয়ার পর ইংলিশ ইস্ট ইন্ডিয়া কোম্পানি প্রথমে কোণায় ইংল্যান্ডের পতাকাযুক্ত তেরোটি লাল এবং সাদা স্ট্রাইপের একটি পতাকা গ্রহণ করে। স্ট্রাইপের সংখ্যা হিসেবে ১৩ কে গ্রহণ করার কারণ হিসেবে বলা হয়ে থাকে যে ইস্ট ইন্ডিয়া কোম্পানির বেশ কয়েকজন শেয়ারহোল্ডার ছিলেন ফ্রিম্যাসনস, এবং তেরো সংখ্যাটি ফ্রিম্যাসনরিতে শক্তিশালী বলে বিবেচিত। তবে, বিভিন্ন প্রতিবেদনে বিভিন্ন সংখ্যার স্ট্রাইপের কথা বলা হয়েছে।
দূর-প্রাচ্যে বাণিজ্য করার সময় পতাকাটি ইস্ট ইন্ডিয়া কোম্পানির জন্য প্রথম সমস্যার কারণ হয়ে দাঁড়ায় সেন্ট জর্জ'স ক্রস ব্যবহারের কারণে। জাপানে ১৬১৬ সালে কোম্পানির জাহাজগুলিকে বন্দর থেকে ফিরিয়ে দেওয়া হয় কারণ পতাকাটিতে ব্যবহৃত ক্রসচিহ্নটিকে খ্রিস্টান ধর্মের প্রতীক হিসেবে দেখা হত, যা জাপানিরা ১৬১৪ সালেই নিষিদ্ধ ঘোষণা করেছিল। টনকিনের ল-রাজবংশ (Lê dynasty) কোম্পানির এই পতাকার ব্যবহারকে নিষিদ্ধ করে। কেননা তাঁরা বিশ্বাস করত যে ক্রসচিহ্নটি খ্রিস্টান ধর্ম প্রচারের একটি মাধ্যম, যার প্রচার টনকিনিরা নিষিদ্ধ করেছিল। বাণিজ্যে কোম্পানিটির প্রতিদ্বন্দ্বী, ডাচ ইস্ট ইন্ডিয়া কোম্পানি ইংরেজ কোম্পানির পক্ষে যুক্তি দিয়েছিল যে ক্রসটি ইংরেজ জাতির প্রতীক, খ্রিস্টান ধর্মের প্রতীক নয়। তবে টনকিনিরা পতাকাটি উড়ানো নিষিদ্ধ করার সিদ্ধান্তে অটল থাকে যতক্ষণ পর্যন্ত ক্রসটি সরানো না হয়। ১৬৭৩ সালে যখন কোম্পানিটি জাপানের সাথে বাণিজ্য পুনরায় চালু করার চেষ্টা করছিল তখন তারা প্রাথমিকভাবে ঘোষণা করে যে তারা তাদের পতাকা পরিবর্তন করবে না। তবে স্থানীয় পরামর্শ এবং জাপানি কর্তৃপক্ষের কাছে কারণ ব্যাখ্যা চাওয়ার পর সংস্থাটি দূর-প্রাচ্যে বাণিজ্য করার ক্ষেত্রে লাল এবং সাদা স্ট্রাইপযুক্ত একটি পতাকা ব্যবহার করা শুরু করে, তবে তাতে ইংল্যান্ডের পতাকা ছিল না।
১৬৮২ সালে ডাচ ইস্ট ইন্ডিজের বাটাভিয়ায় ডাচ ইস্ট ইন্ডিয়া কোম্পানির সৈন্যদল কর্তৃক পতাকা ছিড়ে ফেলার অভিযোগে ইংরেজ ও ডাচ সরকারের মধ্যে উত্তেজনার কেন্দ্রবিন্দুতে ছিল এই পতাকাটি। যদিও ডাচরা অঞ্চলটিতে নিজেদের অবস্থান শক্তিশালী করার জন্য যুদ্ধজাহাজ প্রেরণ করেছিল, তবে সেটি কোনও ফলাফল বয়ে আনেনি, কারণ অভিযোগকারী ব্যক্তি বাটাভিয়ার উপস্থিত ছিলেন না। এবং কোম্পানির পরিচালক বা ইংল্যান্ডের রাজা দ্বিতীয় চার্লস কারোরই ডাচদের সাথে সামরিক সংঘর্ষে লিপ্ত হওয়ার ইচ্ছা ছিল না।
গ্রেট ব্রিটেন
ডান|থাম্ব|150x150পিক্সেল| ১৬৬৪ এবং ১৮০১ সালের মধ্য়ে প্রচলিত পতাকা ১৬০৩ সালে, স্কটল্যান্ডের রাজা ষষ্ঠ জেমস যখন ইংরেজ সিংহাসনে আরোহণ করলেন, তখন ইংল্যান্ড এবং স্কটল্যান্ডের মুকুটকে একত্রিত করলেন। সেসময় তিনি সংযুক্ত ব্রিটিশ রাষ্ট্রের ব্যবহারের জন্য উভয় জাতির একটি সম্মিলিত পতাকা তৈরি করেন। তবে ইংল্যান্ডের পার্লামেন্ট এবং স্কটল্যান্ডের পার্লামেন্ট ঐক্যবদ্ধ হতে নারাজ ছিল এবং আশা করেছিল যে দেশদুটো আলাদা থাকবে। কিং'স কালারস হিসাবে ব্যক্তিগত ব্যবহারের জন্য জেমস গ্রেট ব্রিটেনের পতাকাটির ব্যবহার অব্যাহত রেখেছিলেন। ইস্ট ইন্ডিয়া কোম্পানি ইংল্যান্ডের পতাকার সাথে তাদের নিজস্ব চিহ্নের ব্যবহার বজায় রাখে। ১৬৬৮ সালে, রাজা দ্বিতীয় চার্লস বোম্বাই পরিচালনার ভার ইস্ট ইন্ডিয়া কোম্পানির কাছে ন্যস্ত করেন। এরপর কোম্পানিটি কিং'স কালার্স সহ একটি নতুন পতাকা গ্রহণ করেছিল।যেমনটি দেখানো হয়েছিল বোম্বাইয়ের দুর্গের জন্যঃ সেখানকার জন্য প্রধানত নীলরংযুক্ত (যাতে সাদা ও লাল রং ও ছিল) একটি নতুন পতাকা তৈরি করার জন্য অনুরোধ করা হয়েছিল "যদি সেখানে কিং'স কালারস রাখা হয়; 'যদি তা না হয় তবে সাদা এবং লালই যথেষ্ট হবে ''' । পরবর্তীতে রাণী অ্যানের নির্দেশে অ্যাক্টস অব ইউনিয়ন ১৭০৭ দ্বারা কিংডম অব গ্রেট ব্রিটেন গঠিত হওয়ার পর কিং'স কালারসই আনুষ্ঠানিকভাবে গ্রেট ব্রিটেনের পতাকা হিসাবে গৃহীত হয়েছিল।
মার্কিন যুক্তরাষ্ট্রের পতাকার সাথে তুলনা
বাম|থাম্ব|150x150পিক্সেল| গ্র্যান্ড ইউনিয়ন পতাকা ইস্ট ইন্ডিয়া কোম্পানির পতাকাটি মার্কিন যুক্তরাষ্ট্রের প্রথম পতাকা গ্র্যান্ড ইউনিয়ন পতাকাকে অনুপ্রাণিত করেছিল বলে ধারণা করা হয়। কারণ দুটি পতাকার নকশা একইরকম ছিল। এই সাদৃশ্যের জন্য অসংখ্য উৎসকে দায়ী করা হয়। পেন্সিল্‌ভেনিয়া র বেঞ্জামিন ফ্র্যাংকলিন একবার একটি বক্তৃতাতে যুক্তরাষ্ট্রের জাতীয় পতাকা হিসাবে কোম্পানির পতাকা গ্রহণ করাকে সমর্থন জানিয়েছিলেন। তিনি ভার্জিনিয়ার জর্জ ওয়াশিংটনকে বলেছিলেন, "যদিও আপনার পতাকাটি বিস্তৃত নকশার ক্ষেত্রে নতুন হওয়ার প্রয়োজন আছে, তবে এটির উপাদানগুলির সম্পূর্ণ নতুন হওয়ার প্রয়োজন নেই। ইতিমধ্যে একটি পতাকা ব্যবহার করা হচ্ছে, আমি ইস্ট ইন্ডিয়া কোম্পানির পতাকাটির কথাই বলছি।" এটি ইস্ট ইন্ডিয়া কোম্পানির মতোই ক্রাউনের প্রতি আমেরিকার আনুগত্য এবং স্ব-শাসিত মার্কিন যুক্তরাষ্ট্রের আকাঙ্ক্ষার প্রতীক হিসেবে কাজ করেছিল। কিছু ঔপনিবেশিকও ধারণা করেছিলেন যে কোম্পানিটি মার্কিন স্বাধীনতা যুদ্ধে একটি শক্তিশালী মিত্র হতে পারে, কারণ ব্রিটিশ সরকারের কর নীতির বিরুদ্ধে তাদের লক্ষ্য ও অসন্তোষের বিষয়বস্তু একই ছিল। ঔপনিবেশিকরা তাই কোম্পানিকে সমর্থন জানিয়ে কোম্পানির পতাকা উড়িয়ে দেন।
তবে, গ্র্যান্ড ইউনিয়ন পতাকাটি যে ইস্ট ইন্ডিয়া কোম্পানির পতাকার সরাসরি উত্তরসুরি - এই তত্ত্ব প্রমাণের অভাবে সমালোচিত হয়েছে। অন্যদিকে, সাদৃশ্যটি সুস্পষ্ট এবং যুক্তরাষ্ট্রের বেশ কয়েকজন প্রতিষ্ঠাতা ইস্ট ইন্ডিয়া কোম্পানির কার্যক্রম এবং ভারতে কোম্পানির শাসনের অধীনস্থ প্রশাসন সম্পর্কে অবগত ছিলেন।
যুক্তরাজ্য
১৮০১ সালে গ্রেট ব্রিটেন ও কিংডম অব আয়ারল্যান্ড একীভূূত হয়ে ইউনাইটেড কিংডম অব গ্রেট ব্রিটেন অ্যান্ড আয়ারল্যান্ড গঠনের ফলে সেন্ট প্যাট্রিকের ক্রসকে অন্তর্ভুক্ত করতে ইউনিয়নের পতাকাটির পরিবর্তন করা হয়। সেই অনুসারে কোণায় নতুন পতাকা প্রদর্শন করার জন্য ইস্ট ইন্ডিয়া কোম্পানির পতাকা নবায়ন করা হয়েছিল।
১৮৫৮ সালে ব্রিটিশ সরকার ইস্ট ইন্ডিয়া কোম্পানিকে জাতীয়করণ এবং ভারতের অভ্যন্তরে তাদের সমস্ত সম্পত্তি অধিগ্রহণ করে ভারত সরকার আইন ১৮৫৮ পাস করে, যেখানে তারা আইনত ব্রিটিশ রাজের অংশ হিসাবে বিবেচিত হয়। এইভাবে কোম্পানিটিকে বিলুপ্ত করা হয় এবং তাদের পতাকাটি সরকারীভাবে বন্ধ করে দেয়া হয়।
ইন্টারন্যাশনাল ইউনিভার্সিটি অব বিজনেস এগ্রিকালচার অ্যান্ড টেকনোলজি
ইন্টারন্যাশনাল ইউনিভার্সিটি অব বিজনেস এগ্রিকালচার অ্যান্ড টেকনোলজি (বাংলা: আন্তর্জাতিক ব্যবসায়, কৃষি এবং প্রযুক্তি বিশ্ববিদ্যালয়) বাংলাদেশের একটি বেসরকারি বিশ্ববিদ্যালয়। ১৯৯১ সালের বেসরকারী বিশ্ববিদ্যালয় আইনের আওতায় বিশ্ববিদ্যালয়টি স্থাপন করা হয়। ১৯৯২ সালে বিশ্ববিদ্যালয়টি ডিগ্রি প্রদান শুরু করে। থাইল্যান্ডের অ্যাসাম্পশন ইউনিভার্সিটি অব ব্যাংককের সাথে তাদের সহযোগিতা চুক্তি রয়েছে। বিশ্ববিদ্যালয়টি অ্যাসোসিয়েশন অব কমনওয়েলথ ইউনিভার্সিটিজ এর সদস্য।
গ্রন্থাগার
বিশ্ববিদ্যালয়টির গ্রন্থগারে আছে প্রায় ১৭,৭৭০ টি বই, ৭৬০ টি জার্নাল, ২৭৯৩ টি প্রাকটিকাম রিপোর্ট, ১২২ টি ক্যাসেট ও ৭০০ ডিভিডি এবং সিডি। বিশ্ববিদ্যালয়টির ছুটির দিন ব্যতীত সাধারনত সকাল ৮.৩০ থেকে রাত ৮.৩০ পর্যন্ত এটি খোলা থাকে।
স্কলারশীপ, বৃত্তি এবং ওয়েভার
বিশ্ববিদ্যালয়টি প্রতি সেমিস্টারে বিভিন্ন ধরনের স্কলারশীপ, বৃত্তি এবং ওয়েভার দিয়ে থাকে।
অনুপমা চোপড়া
অনুপমা চোপড়া (জন্ম: ২৩শে ফেব্রুয়ারি ১৯৬৭) হলেন একজন ভারতীয় লেখক, সাংবাদিক, চলচ্চিত্র সমালোচক এবং এমএএমআই মুম্বই চলচ্চিত্র উৎসবের পরিচালক। তিনি ডিজিটাল মঞ্চ ফিল্ম কম্প্যানিয়নের প্রতিষ্ঠাতা ও সম্পাদক, যেটি সকল চলচ্চিত্রকে এক সংকলিত রূপ দেয়। তিনি ভারতের চলচ্চিত্র নিয়ে বেশ কয়েকটি বই লিখেছেন এবং হিন্দুস্তান টাইমস পত্রিকার পাশাপাশি এনডিটিভি, ইন্ডিয়া টুডে র মতো টেলিভিশন চ্যানেলে একজন চলচ্চিত্র সমালোচক হিসাবে কাজ করেছেন। তিনি স্টার ওয়ার্ল্ডে প্রচারিত সাপ্তাহিক চলচ্চিত্র সমালোচনামূলক অনুষ্ঠান দ্য ফ্রন্ট রো উইথ অনুপমা চোপড়া উপস্থাপনা করেছেন। তিনি তাঁর প্রথম বই শোলে: দ্য মেকিং অফ এ ক্লাসিকএর জন্য ২০০১ সালে "চলচ্চিত্রের ওপর সেরা বই (ভারত)" বিভাগে জাতীয় চলচ্চিত্র পুরস্কার লাভ করেছিলেন। তিনি বর্তমানে চলচ্চিত্র সমালোচক এবং ফিল্ম কম্প্যানিয়নের হয়ে কাজ করছেন।
প্রারম্ভিক জীবন
অনুপমা চোপড়া ১৯৬৭ সালের ২৩শে ফেব্রুয়ারি তারিখে ভারতের কলকাতায় চন্দ্র পর্ষদ পরিবারে জন্মগ্রহণ করেন। জন্মের পর তাঁর নাম রাখা হয়েছিল "অনুপমা চন্দ্র"। তিনি উত্তর প্রদেশের বদায়ূঁ শহরে তাঁর শৈশব অতিবাহিত করেছেন। তাঁর বাবা নবীন চন্দ্র মূলত নতুন দিল্লির বাসিন্দা। তিনি ইউনিয়ন কার্বাইডের একজন নির্বাহী কর্মকর্তা ছিলেন। তাঁর মা কামনা চন্দ্র একজন চিত্রনাট্যকার ছিলেন এবং তিনি প্রেম রোগ (১৯৮২) এবং চাঁদনী (১৯৮৯)-এর মতো চলচ্চিত্রের জন্য সংলাপ লিখেছিলেন। চোপড়া তাঁর ভাই ও বোনের সাথে মুম্বইয়ে বড়ো হয়েছেন, প্রথমে তাঁর পরিবার নেপিয়ান সি রোডে এবং পরবর্তীকালে কাফে প্যারেডে বসবাস করত। তাঁর বোন তনুজা চন্দ্র হলেন একজন বলিউড পরিচালক এবং চিত্রনাট্যকার; এবং তাঁর ভাই বিক্রম চন্দ্র একজন ঔপন্যাসিক, যিনি ক্যালিফোর্নিয়া এবং ভারত উভয় স্থানে বসবাস করেন। তিনি কিশোরী বয়সে বেশ কয়েক বছর হংকংয়ে বসবাস করেছেন। ১৯৮৭ সালে, তিনি মুম্বইয়ের সেন্ট জেভিয়ার্স কলেজ থেকে ইংরেজি সাহিত্যে স্নাতক ডিগ্রি অর্জন করেছেন।
কর্মজীবন
পড়াশোনা শেষ করার পর, অনুপমা চলচ্চিত্র সাংবাদিক ও সমালোচক হিসাবে তাঁর কর্মজীবন শুরু করেছেন এবং বেশ কয়েক বছর ধরে বেশ কয়েকটি চলচ্চিত্রের বই লিখেছেন, যা বিশেষত বলিউড বা হিন্দি চলচ্চিত্র অবলম্বনে রচিত। তিনি ১৯৯৩ সাল থেকে হিন্দি চলচ্চিত্র জগতে কথা লিখছেন এবং প্রিন্ট, টেলিভিশন এবং ডিজিটাল মাধ্যমের মধ্য দিয়ে চলচ্চিত্রের পর্যালোচনা করছেন। তাঁর প্রথম বই শোলে: দ্য মেকিং অফ এ ক্লাসিক (২০০০) ২০০১ সালে "চলচ্চিত্রের ওপর সেরা বই (ভারত)" বিভাগে জাতীয় চলচ্চিত্র পুরস্কার লাভ করেছিল। তাঁর বই দিলওয়ালে দুলহনিয়া লে যায়েঙ্গে (দ্য ব্রেভহার্টেড উইল টেক দ্য ব্রাইড) (২০০২) আধুনিক সেরা সাহিত্য ক্রমের অংশ হিসাবে ব্রিটিশ ফিল্ম ইনস্টিটিউট দ্বারা প্রকাশিত হয়েছিল। তাঁর বই, কিং অফ বলিউড: শাহরুখ খান অ্যান্ড দ্য সিডাক্টিভ ওয়ার্ল্ড অফ ইন্ডিয়ান সিনেমা, নিউইয়র্ক টাইমস বুক রিভিউয়ের বার্ষিক "সম্পাদকের পছন্দ" তালিকায় স্থান পেয়েছে। এটি জার্মান, ইন্দোনেশীয় এবং পোলীয় ভাষায় অনুবাদ করা হয়েছিল।
ব্যক্তিগত জীবন
১৯৯০ সালে, অনুপমা বলিউডের চলচ্চিত্র নির্মাতা ও পরিচালক বিধু বিনোদ চোপড়ার সাথে বিবাহ বন্ধনে আবদ্ধ হন। তাঁদের মেয়ে জুনি চোপড়া (জন্ম: ২০০১/২০০২) একটি উপন্যাস এবং কবিতার দুটি বইসহ সর্বমোট তিনটি বইয়ের লেখক। তাঁদের ছেলে অগ্নি দেব চোপড়া একজন উচ্চাকাঙ্ক্ষী ক্রিকেটার।
আটঘরিয়া পৌরসভা
আটঘরিয়া পৌরসভা বাংলাদেশের রাজশাহী বিভাগের পাবনা জেলার আটঘরিয়া উপজেলার অন্তর্গত 'খ' শ্রেণির একটি পৌরসভা।
প্রশাসনিক এলাকা
ওয়ার্ডঃ ০৯টি
আয়তন ও জনসংখ্যা
মোট আয়তনঃ ১০.৫০ বর্গ কি.মি.
মোট জনসংখ্যাঃ ১৬,৪১২ জন
শিক্ষার হার ও শিক্ষা প্রতিষ্ঠান
শিক্ষার হারঃ
জনপ্রতিনিধি
বর্তমান মেয়রঃ মোঃ শহিদুল ইসলাম রতন
জোয়ানা মারিয়া আজি
জোয়ানা মারিয়া আজি (জন্ম ৩০ সেপ্টেম্বর ১৯৬৯, আচরাফিহ) একজন লেবাননী কূটনীতিক। তিনি ২০১৮ সাল থেকে হাঙ্গেরিতে রাষ্ট্রদূত ছিলেন।
২০২০ দশকের চলচ্চিত্র
২০২০-দশকের চলচ্চিত্র নিয়ে নিম্নলিখিত নিবন্ধগুলিতে আলোচনা করা হয়েছে:
লেগগো
লেগো একটি ইতালীয় সংবাদপত্র এবং এটি ইতালিতে প্রকাশিত প্রথম  বিনামূল্যের দৈনিক পত্রিকা ছিল।
ইতিহাস এবং প্রোফাইল
২০০১ সালে ফ্রান্সেসকো গেটানো ক্যালটাগিরোনের মালিকানাধীন ক্যালটাগিরোন এডিটোর লেগগো প্রতিষ্ঠা করেছিলেন।
এটি রোম, মিলান, তুরিন, নেপলস, বোলোনা, ফ্লোরেন্স, পদুয়া, ভেনিস, ভেরোনা, বারী, জেনোয়া, কোমো, বার্গামো, ব্রেসিয়া এবং ভারেসের শহরগুলির জন্য মোট স্থানীয় প্রচলন ১,০৫০,০০ অনুলিপি সহ ১৫ টি স্থানীয় সংস্করণ প্রকাশ করে।
২০০১-২০০২ এর সময়কালে লেগোতে ৭১৫,০০০ কপি প্রচলন ছিল।
সিন্ধু বিশ্ববিদ্যালয়
সিন্ধু বিশ্ববিদ্যালয় (سنڌ يونيورسٽي; ) হায়দ্রাবাদ শহরের নিকটবর্তী পাকিস্তানের সিন্ধু, জামশোরের শিক্ষা শহরের একটি পাবলিক গবেষণা বিশ্ববিদ্যালয়। এটি পাকিস্তানের প্রাচীনতম বিশ্ববিদ্যালয়গুলির মধ্যে একটি এবং এটি ২০১৫ সালে আইএসও দ্বারা প্রত্যয়িত হয়েছিল। ২০১৩ সালে পাকিস্তানের উচ্চশিক্ষা কমিশন কর্তৃক বিশ্ববিদ্যালয়টি "সাধারণ বিভাগে" অষ্টম স্থান অর্জন করেছিল।
পুরুলিয়া জংশন রেলওয়ে স্টেশন
পুরুলিয়া রেলওয়ে স্টেশনটি  ভারতের পশ্চিমবঙ্গ রাজ্যের পুরুলিয়া জেলার সদর দপ্তর পুরুলিয়া শহরের অবস্থিত। এই স্টেশনটি এই শহরের প্রধান রেল যোগাযোগ কেন্দ্র।
ইতিহাস
১৮৮৭ সালে নাগপুর ছত্তিশগড় রেলপথকে আপগ্রেড করার লক্ষ্যে এবং তারপর এটি বিলাসপুর থেকে আসানসোল পর্যন্ত বিস্তৃত করার জন্য বেঙ্গল নাগপুর রেলওয়ে গঠিত হয়, যাতে হওয়ায় হাওড়া-মুম্বাই রুটটি একাধিক এলাকা থেকে এলাহাবাদ পর্যন্ত বিস্তৃত হয়। বেঙ্গল নাগপুর রেলওয়ে প্রধান হাওড়া-দিল্লি মূল লাইনের নাগপুর থেকে আসানসোলের লাইনটি ১৮৯১ সালের ১ ফেব্রুয়ারি পণ্য পরিবহনের জন্য খোলা ছিল।
পুরুলিয়া-রাঁচি লাইন ১৯০৭ সালে BNR একটি সংকীর্ণ গেজ রেলপথ হিসাবে খোলা হয়। রাঁচি-কোটশীলা বিভাগ ১৯৬০ সালে বিস্তৃত গেজ এবং পরে ঘাটশিলা-পুরুলিয়া বিভাগে আপগ্রেড করা হয়েছিল।
বৈদ্যুতীকরণ
১৯৬১-২৬ সালে পুরুলিয়া-চক্রধরপুর, কান্দরা-গোমরারিয়া, সিনি-আদিত্যপুর, আদিত্যপুর-তাতানগর, চক্রধরপুর-মনোহরপুর ও মনোহরপুর-রউরকেলা বিভাগগুলি বিদ্যুতায়িত হয়।
ক্রিস ইভানস (অভিনেতা)
ক্রিস্টোফার রবার্ট "ক্রিস" ইভানস (ইংরেজি: Christopher Robert "Chris" Evans; জন্ম: ১৩ জুন, ১৯৮১) হলেন একজন মার্কিন অভিনেতা। ইভানস হলিউডের বিভিন্ন ধরনের চলচ্চিত্রে অভিনয় করলেও দুটি সুপারহিরো চরিত্রে অভিনয় করার জন্যই সর্বাধিক পরিচিতি ও খ্যাতি অর্জন করেছেন: হিউম্যান টর্চ ও ক্যাপ্টেন আমেরিকা। ফ্যান্টাস্টিক ফোর (২০০৫) ও ফ্যান্টাস্টিক ফোর: দ্য রাইজ অফ দ্য সিলভার সারফার (২০০৭) ছবি দুটিতে তিনি হিউম্যান টর্চের ভূমিকায় অভিনয় করেন। এরপর মার্ভেল সিনেম্যাটিক ইউনিভার্সে মার্ভেল কমিকস চরিত্র ক্যাপ্টেন আমেরিকার ভূমিকায় তিনি কয়েকটি ছবিতে অভিনয় করেন।
২০০০ সালে টেলিভিশন ধারাবাহিক অপোজিট সেক্স-এ অভিনয়ের মাধ্যমে ইভানসের কর্মজীবনের সূচনা ঘটে। তারপর তিনি নট অ্যানাদার টিন মুভি, সানশাইন, স্কট পিলগ্রিম ভার্সেস দ্য ওয়ার্ল্ড, স্নোপিয়ার্সার ও মুক্তির অপেক্ষায় থাকা গিফটেড ইত্যাদি একাধিক চলচ্চিত্রে অভিনয় করেন। ২০১১ সালে তিনি স্টিভ রজার্স হিসেবে মার্ভেলের সুপারহিরো সিনেমা ক্যাপ্টেন আমেরিকা য় অভিনয় করেন। পরবর্তীতে মার্ভেল সিনেমাটিক ইউনিভার্সের বেশকটি চলচিত্রে অভিনয় করেন। তিনি এসব চলচিত্রে 'ক্যাপ' নামেই বেশি পরিচিত এবং অ্যাভেঞ্জার দলের দলপতি হিসেবে অভিনয় করেন। ২০১৪ সালে ইভানস বিফোর উই গো নামে একটি ড্রামা চলচ্চিত্র পরিচালনা করেন। এটিই ছিল তার পরিচালিত প্রথম ছবি। এই ছবিতে তিনি অভিনয়ও করেন।
প্রথম জীবন
ইভানস জন্মগ্রহণ করেছিলেন বস্টন শহরে। কিন্তু তার ছেলেবেলা কেটেছিল সাডবেরি শহরে। ইভানসের মা লিসা ইভানস (প্রাক-বিবাহ নাম লিসা ক্যাপুয়ানো) কনকর্ড ইউথ থিয়েটারের একজন শিল্প-নির্দেশক এবং তার বাবা রবার্ট ইভানস একজন দন্ত-চিকিৎসক।
ইভানসের দিদি কার্লি নিউ ইয়র্ক বিশ্ববিদ্যালয় অনুমোদিত টিস স্কুল অফ ফাইন আর্টস থেকে স্নাতক পরীক্ষায় উত্তীর্ণ হন। বর্তমানে তিনি লিনকন-সাডবেরি রিজিওনাল হাই স্কুলের হাই স্কুল ড্রামা ও ইংরেজির শিক্ষিকা। তাদের বোন শানা আর ভাই স্কট ইভানস আমেরিকান ব্রডকাস্টিং কোম্পানির (এবিসি) সোপ অপেরা ওয়ান লাইফ টু লিভ-এ অভিনয় করেন। তাদের মামা মাইক ক্যাপুয়ানো ম্যাসাচুয়েটস কংগ্রেসনাল ডিস্ট্রিক্ট থেকে মার্কিন কংগ্রেসে প্রতিনিধিত্ব করেন। এই ডিস্ট্রিক্ট থেকেই ইতঃপূর্বে টিপ ও’নেইল প্রতিনিধিত্ব করেছিলেন। ইভানসের মা ইতালীয়-আইরিশ বংশোদ্ভূত মার্কিন নাগরিক। ইভানস, তার দিদি ও তাদের ভাইবোনেরা ক্যাথলিক শিক্ষা লাভ করেন।
ইভানস লিঙ্কন-সাডবেরি রিজিওনাল হাই স্কুল থেকে স্নাতক হন। এরপর তিনি নিউ ইয়র্ক সিটিতে চলে আসেন এবং লি স্ট্র্যাসবার্গ থিয়েটার অ্যান্ড ফিল্ম ইনস্টিটিউশনে অভিনয় শিক্ষা করেন।
কর্মজীবন
১৯৯৯ সালে ইভানস হাসব্রোর বোর্ড গেম মিস্ট্রি ডেটে ″টাইলার″-এর মডেল হন। এই গেমের বিশেষ সংস্করণে একটি ইলেকট্রনিক ফোন ছিল। তাতে ইভানসকে গেম বক্সের মধ্যে কথা বলতে দেখা গিয়েছিল। দ্য নিউকামার্স (২০০০) ও নট অ্যানাদার টিন মুভি (২০০১) ছবিতে অভিনয় করার পর ইভানস দ্য পারফেক্ট স্কোর (২০০৪) ও সেলুলার (২০০৪) ছবিতে মুখ্য ভূমিকায় অভিনয় করেন। এরপর তিনি শিকাগোতে দুটি ইন্ডিপেনডেন্ট চলচ্চিত্রেও অভিনয় করেন। এই ছবি দুটি ছিল ডার্ক উইটেনবর্নের ফিয়ার্স পিপল (২০০৫) ও লন্ডন (২০০৫)। ফিয়ার্স পিপল ছবিতে ইভানস খলনায়ক ব্রাইস চরিত্রে এবং লন্ডন ছবিতে সম্পর্কের জটিলতা-সংক্রান্ত সমস্যায় দুশ্চিন্তাগ্রস্থ এক ড্রাগ ব্যবহারকারীর চরিত্রে অভিনয় করেন। ২০০৫ সালে কমিক বুক অবলম্বনে নির্মিত ফ্যান্টাস্টিক ফোর চলচ্চিত্রে সুপারহিরো হিউম্যান টর্চ চরিত্রে অভিনয় করেন ইভানস। ২০০৭ সালে নির্মিত উক্ত ছবির সিকোয়েল ফ্যান্টাস্টিক ফোর: রাইজ অফ দ্য সিলভার সারফার-এও তিনি একই চরিত্রে অভিনয় করেন। সেই বছর তিনি ড্যানি বয়েলের কল্পবিজ্ঞান চলচ্চিত্র সানশাইন-এ (২০০৭) ইঞ্জিনিয়ার থেকে মহাকাশচারীতে পরিণত হওয়া চরিত্র মেসের ভূমিকায় অভিনয় করেন।
২০০৮ সালে ইভানস স্ট্রিট কিংস চলচ্চিত্রে কিয়ানু রিভসের সঙ্গে অভিনয় করেন। সেই বছরই টেনেসি উইলিয়ামসের চিত্রনাট্য অবলম্বনে নির্মিত দ্য লস অফ আ টিয়ারড্রপ ডায়মন্ড ছবিতে ব্রাইস ডালাস হাওয়ার্ড ও এলেন বারস্টিনের সঙ্গে অভিনয় করেন ইভানস। পরের বছর তিনি কল্পবিজ্ঞান থ্রিলার পুশ চলচ্চিত্রে ডাকোটা ফ্যানিং ও ক্যামিলা বেলের সঙ্গে অভিনয় করেন। ইভানস অ্যাকশন দৃশ্যগুলিতে নিজেই অভিনয় করেন। এতে ছবিটি নির্মাণে বেশ কয়েক সপ্তাহ লাগে এবং চলচ্চিত্রায়ণের সময় ইভানস আহতও হন।
সেই বছরই ইভানস সিলভেইন হোয়াইটের দ্য লুসারস চলচ্চিত্রে অভিনয় করেন। এই ছবিটি ডিসি কমিকস ইমপ্রিন্ট ভার্টিগোর কমিক-বুক ধারাবাহিক অবলম্বনে নির্মিত হয়েছিল। এরপর ইভানস কমিক-বুক অবলম্বনে নির্মিত আরও একটি ছবিতে অভিনয় করেন। এটি ছিল এডগার রাইট পরিচালিত স্কট পিলগ্রিম ভার্সেস দ্য ওয়ার্ল্ড (২০১০)। এই ছবিতে ইভানস রামোনা ফ্লাওয়ার্সদের সাত অনিষ্টকারী এক্সের অন্যতম এক চরিত্রে অভিনয় করেন।
২০১১ সালে ইভানস ক্যাপ্টেন আমেরিকা: দ্য ফার্স্ট অ্যাভেঞ্জার ছবিতে মার্ভেল কমিকস চরিত্র ক্যাপ্টেন আমেরিকার ভূমিকায় অভিনয় করেন। সেই বছরই তিনি রোম্যান্টিক-কমেডি চলচ্চিত্র হোয়াট’স ইয়োর নাম্বার-এ অ্যানা ফারিসের বিপরীতে অভিনয় করেন। প্রথম দিকে এই ছবিটি চলচ্চিত্রায়ণের সময়সূচি নিয়ে সমস্যা দেখা যায়। কারণ এই ছবিটি এবং ক্যাপ্টেন আমেরিকা: দ্য ফার্স্ট অ্যাভেঞ্জার ছবিটির চলচ্চিত্রায়ণের জন্য ২০১০ সালের গ্রীষ্মকালটিকে বেছে নেওয়া হয়েছিল।
ইভানস একাধিক ছবিতে ক্যাপ্টেন আমেরিকা চরিত্রে অভিনয়ের জন্য চুক্তিবদ্ধ হয়েছিলেন। এরপর এই চলচ্চিত্র ধারাবাহিকে তিনি অভিনয় করেন ২০১২ সালে মুক্তিপ্রাপ্ত দি অ্যাভেঞ্জার্স ছবিতে। এরপর ইভানস দি আইসম্যান (২০১২) মিশেল শ্যাননের বিপরীতে অভিনয় করেন। এই ছবিতে ইভানস যে চরিত্রটিতে অভিনয় করেছিলেন, আগে সেটিতে অভিনয় করার কথা ছিল জেমস ফ্র্যাঙ্কোর। কিন্তু ফ্র্যাঙ্কো এই ছবিতে অভিনয় করা থেকে অব্যহতি গ্রহণ করেছিলেন। এই ছবিতে ইভানস একটি দীর্ঘ উইগ পরিধান করেছিলেন এবং চরিত্রটি রূপদানের জন্য তাকে দাড়িও রাখতে হয়েছিল। এরপর ইভানস দক্ষিণ কোরীয় পরিচালক বং জুন-হো পরিচালিত ইংরেজি চলচ্চিত্র স্নোপিয়ার্সার-এ (২০১৩) অভিনয় করেন।
২০১৪ সালে ইভানস ক্যাপ্টেন আমেরিকা: দ্য উইন্টার সোলজার ছবিতে অভিনয় করেন। ইভানস পরিচালিত প্রথম চলচ্চিত্র বিফোর উই গো ২০১৪ সালে টরেন্টো আন্তর্জাতিক চলচ্চিত্র উৎসবে প্রথম প্রদর্শিত হয়। এরপর তিনি মিশেল মোনাগনের বিপরীতে প্লেয়িং ইট কুল (২০১৫) নামে একটি রোম্যান্টিক কমেডি ছবিতেও অভিনয় করেন।
২০১৫ সালে অ্যাভেঞ্জার্স: এজ অফ আলট্রন ছবিতে আবার ক্যাপ্টেন আমেরিকা চরিত্রে অভিনয় করেন। ২০১৬ সালে উক্ত ছবির সিকোয়েল ক্যাপ্টেন আমেরিকা: সিভিল ওয়্যার ছবিতেও ক্যাপ্টেন আমেরিকার ভূমিকায় অভিনয় করেন ইভানস।
২০১৪ সালের মার্চ মাসে ইভানস বলেছিলেন, মার্ভেলের সঙ্গে চুক্তির মেয়াদ উত্তীর্ণ হয়ে গেলে চলচ্চিত্র পরিচালনার কাজে আরো বেশি করে মনোনিবেশ করার জন্য তিনি অভিনয় করা কমিয়ে দেবেন। তিনি এও বলেছিলেন যে, তার মনে হয় ২০১৭ সালের মধ্যেই ক্যাপ্টেন আমেরিকা চরিত্রে তার অভিনয়ের কাজ শেষ হয়ে যাবে। কিন্তু ২০১৫ সালের সেপ্টেম্বর মাসে তিনি একটি সাক্ষাৎকারে বলেন, ইনফিনিটি ওয়্যার ছবিতে অভিনয়ের পরেও মার্ভেল যদি চুক্তির মেয়াদ বাড়াতে চায়, তবে তিনি ক্যাপ্টেন আমেরিকা চরিত্রে অভিনয়ের জন্য তার পরেও চুক্তিবদ্ধ হতে রাজি আছেন।
ব্যক্তিগত জীবন
ইভানস নিউ ইংল্যান্ড প্যাট্রিয়টসের ফ্যান। তিনি আমেরিকা’জ গেম: দ্য স্টোরি অফ দ্য ২০১৪ নিউ ইংল্যান্ড প্যাট্রিয়ট তথ্যচিত্রে ভাষ্য দিয়েছিলেন।
ইভানস এলজিবিটি অধিকারের সমর্থক। যদিও তিনি ক্যাথলিক শিক্ষালাভ করেছিলেন, তবু তার দৃষ্টিভঙ্গিতে সর্বেশ্বরবাদী মানসিকতার পরিচয় পাওয়া যায়। বৌদ্ধ দর্শনের প্রতিও তার বিশেষ আগ্রহ আছে।
২০১৬ সালের গোড়ার দিকে ইভানস অভিনেত্রী ও কৌতুকশিল্পী জেনি স্লেটের সঙ্গে প্রণয়সূত্রে দেখাসাক্ষাৎ শুরু করেন। ২০১৭ সালের জানুয়ারি মাসে তাদের সম্পর্ক ভেঙে যায়।
চলচ্চিত্র
২০১২ টরেন্টো আন্তর্জাতিক চলচ্চিত্র উৎসব|২০১২ টরেন্টো আন্তর্জাতিক চলচ্চিত্র উৎসবে]] ইভানস]]
ইউনিভার্সিটি অব ইস্টার্ন ফিলিপাইনস
ইউনিভার্সিটি অব ইস্টার্ন ফিলিফাইনস, ফিলিপাইনের একটি সরকারি বিশ্ববিদ্যালয়। এই বিশ্ববিদ্যালয়টি পূর্ব ভিসায়াস এর একমাত্র বিস্তৃত রাষ্ট্রীয় বিশ্ববিদ্যালয়, যা এই অঞ্চলের উচ্চশিক্ষা প্রতিষ্ঠানের মধ্যে স্নাতক এবং স্নাতক ডিগ্রি কার্যক্রমের জন্য অন্যতম যার স্বল্পমেয়াদী কোর্স এবং সনদপত্র প্রদানে সর্বাধিক সংখ্যক সুবিধা দিয়ে থাকে। এর প্রধান শিক্ষাঙ্গনটি নর্দার্ন সামার ক্যাটারম্যানে অবস্থিত। ইউনিভার্সিটি অব ইস্টার্ন ফিলিফাইনস ভিসায়াস এর প্রথম রাষ্ট্রীয় বিশ্ববিদ্যালয় গুলোর একটি।
ইতিহাস
ইউনিভার্সিটি অব ইস্টার্ন ফিলিফাইনস ১৯১৮ সালের সেপ্টেম্বরে ক্যাটারম্যান ফার্ম স্কুল (সিএফএস) হিসাবে প্রশান্ত মহাসাগরের মুখোমুখি বনভূমি পর্বত এবং ধানের ক্ষেতের ৫১৬-হেক্টর জায়গা জুড়ে শুরু হয়েছিল। এরপরে গভর্নর ক্লোডুয়াল্ডো লুসেরো স্কুল প্রতিষ্ঠার জন্য প্রাদেশিক বোর্ডের প্রস্তাব ও অনুমোদন চেয়ে প্রস্তাব পাঠান।
এর প্রথম অধ্যক্ষ ছিলেন ওয়াশিংটন ওয়্যারেন, যিনি আমেরিকার মাইন এর বাসিন্দা। তিনি আমেরিকান কৃষি প্রতিষ্ঠান থেকে ফিলিপিনো স্নাতকে সফলতা লাভ করেছিলেন। ডক্টর ফিলিপ ও. শেভালোস বাইকল থেকে প্রথম ফিলিপিনো অধ্যক্ষ হয়েছিলেন, তারপরে পেড্রো মন্টেল্লানো যিনি ছিলেন ১৯২৩ সালে কৃষি শিক্ষায়, কৃষি কলেজ, ইউ.পি. থেকে বিশেষ ভাবে বরেণ্য এবং সাবিনো কিউ. অমি, যিনি ১৯৩০ সালে হোম ইকোনমিক্সের পাঠ্যক্রম চালু করেন। আগাপিতো বুয়েনভেন্তুরা পরবর্তী এস্থানে আসেন এবং ইউলোগিও আকুয়া তাঁর স্থলাভিষিক্ত হন এবং তার বিষয়টি ১৯৪১ সালের যুদ্ধের কারণে বাধগ্রস্থ হয়।
পরে সিএফএসের নামকরণ করা হয় ক্যাটারম্যান এগ্রিকালচারাল স্কুল (সিএএস), যা ক্যাটারম্যানের প্রতিনিধি পেড্রো মেন্ডিওলা প্রস্তাব করেছিলেন, তিনিই এর অবস্থান ইনসুলার প্রদেশিকায় উন্নীত করেন এবং পরবর্তীকালে এটিকে ক্যাটারম্যান এগ্রিকালচারাল হাই স্কুল (সিএএইচএস) নাম দেন।
১৯৪৬ সালে কংগ্রেস সদস্য অ্যাগ্রিপিনো এসকারিয়াল এবং সিনেটের রাষ্ট্রপতি জোসে অ্যাভেলিনো সিনিয়র স্কুলের সম্পূর্ণ জাতীয় করণের জন্য কাজ মনোনিবেশ করেন। এভাবে ১৯৫০ সালে স্কুলের নামটি আবারো পরিবর্তন করে ক্যাটারম্যান ন্যাশনাল এগ্রিকালচার হাই স্কুল (সিএনএইচএস) করা হয়।
জ্ঞানের দ্রুত বিকাশ এবং একটি জাতি পুনঃগঠনে বিদ্যালয়গুলিতে বৈজ্ঞানিক ও প্রযুক্তিগত কার্যক্রমে জড়িত হওয়ার জরুরি আহ্বানের সাথে, ববনের সামার কংগ্রেস সদস্য এলাদিও বালাইট, নর্দান সামার এর সৌজন্যে হাউজ বিল ৬৫৫৯ সামার ইনস্টিটিউট অব টেকনোলজি (এসআইটি) তৈরি করেছেন, যা প্রেসিডেন্ট. কার্লোস পি. গার্সিয়া আর.এ. ১৪৩৪. এ স্বাক্ষর করেছিলেন। সিনেটর গিল পুয়াট এবং ডেকারসো রোসালস এবং কংগ্রেসম্যান বালিতে, এসআইটি ১৯৫৮ সালের সেপ্টেম্বরের ৭ তারিখে উদ্বোধন করেছিলেন। এসআইটির প্রথম ও একমাত্র রাষ্ট্রপতি ছিলেন নর্দান সামারের ক্যাটুবিগের কর্নেল ইমেরিও অসিনাস (অব.।)। এটিই তাঁর মেয়াদে মিরাকুলাস মেডেল চ্যাপেল (যা ইউনিভার্সিটি চ্যাপলেইনে রাখে) এর আওয়ার লেডি এবং সংস্কৃতি ও সমারোহ (ইউএসইপি সেন্টার ফর কালচার অ্যান্ড পেজেন্ট্রি (সাধারণত র‌্যাব অ্যাম্ফিথিয়েটার হিসাবে পরিচিত) প্রতিষ্ঠিত হয়েছিল। ১৯৬৩ সালের মার্চের ৪ তারিখে তিনি অবসর গ্রহণের সময় অধ্যাপক ড. এসআইটি বিশ্ববিদ্যালয় হওয়ার আগ পর্যন্ত কার্যনির্বাহী ভাইস প্রেসিডেন্ট, নর্দান বামনের টোরিবিও জি সোরিও অফিসার ইনচার্জ হিসাবে দায়িত্ব গ্রহণ করেছিলেন।
যে সব এলাকায় সুযোগ সুবিধা দেওয়া হয় সে সব এলাকার আর্থ-সামাজিক অবস্থার উন্নয়নের জন্য প্রয়োজনীয় জনশক্তি বিকাশের প্রয়োজনীয়তার প্রতিক্রিয়া হিসাবে, কংগ্রেস সদস্য এলাদিও টি বালাইটের পৃষ্ঠপোষকতায় হাউজ বিল ৪০৫০-এ ২০ জুন, ১৯৬৪-সালে রাষ্ট্রপতি ডায়োসাদ্দো মাকাপাগাল কর্তৃক স্বাক্ষরিত হয়ে এসআইটি রূপান্তরিত হয়ে ইউনিভার্সিটি অব ইস্টার্ন ফিলিফাইন হয় । ইউইপিকে বৈজ্ঞানিক ও প্রযুক্তিগত গবেষণার প্রচারের পাশাপাশি প্রযুক্তিগত ও পেশাদার প্রশিক্ষণ, সাহিত্য, দর্শন, বিজ্ঞান ও চারুকলার বিষয়ে অগ্রগামী প্রশিক্ষণের ব্যবস্থা করার আদেশ দেওয়া হয়েছিল। একটি বিশ্ববিদ্যালয়ের মর্যাদায় বিদ্যালয়ের উত্থান প্রকৃত পক্ষে এর একাডেমিক, গবেষণা এবং সম্প্রসারণ কর্মসূচির পাশাপাশি অতিরিক্ত কলেজ, ইনস্টিটিউট, কেন্দ্র এবং অফিস তৈরির ক্ষেত্রে নাটকীয় ভাবে বৃদ্ধি পাওয়ার পথ প্রশস্ত করেছে।
ইউইপির প্রথম রাষ্ট্রপতি ছিলেন সেবু-র ডাঃ নারকিসো এন. পেপিতো, যিনি ২৪ জানুয়ারী, ১৯৬৬ সালে দায়িত্ব গ্রহণ করেছিলেন। ভেটেরিনারি মেডিসিন ভবন, বিজ্ঞান ভবন, খামারের দোকান এবং যন্ত্রপাতির ভবনের সম্প্রসারণ, ব্র্যাকিশ মাছ চাষের পুকুর, কলেজের পুরাতন কলেজ ভবন এবং বিশ্ববিদ্যালয়ের গবেষণা কেন্দ্র ১৯৭৬ সালের মে মাসে রাষ্ট্রপতি পেপিতোর অবসর গ্রহণের পূর্বে সম্পন্ন প্রকল্পগুলির মধ্যে অন্তর্ভুক্ত ছিল।
প্রেস এর আগে পেপিতোর পদোমর্যাদা, প্রধান নির্বাহী সহকারী, ক্যাটরম্যানের সিনিয়র অ্যাটি সার্জিও গেলিরা, দ্বিতীয় বিশ্বযুদ্ধের ক্যালবায়োগের নায়ক ওআইসিতে উন্নীত হয়। তিনি স্নাতক কার্যক্রম চালু করার দায়িত্বে ছিলেন।
১৯৭৭ সালের নভেম্বর থেকে ১৯৮৩ সালের নভেম্বর পর্যন্ত, বোবনের ডঃ অরোরা বালাইট মেরিদা, উত্তর সামারের দ্বিতীয় রাষ্ট্রপতি হিসাবে নিযুক্ত হন। তার সময় কাল ছিল যখন অস্ট্রেলিয়ানরা সামারকে উত্তর সামার সমন্বিত পল্লী উন্নয়ন প্রকল্পের (এনএসআইআরডিপি) জন্য কাজ করছে এবং বাইরের সংস্থাগুলির সাথে সংযোগ করে এনএসআইআরডিপি এবং এই সংস্থাগুলির ব্যবহারের জন্য হেক্টরের মত জমির অনুমতি দেওয়ার সময়কাল।
রাষ্ট্রপতি মেরিডার মেয়াদ শেষ হওয়ার পরে এবং পরবর্তী রাষ্ট্রপতি নিয়োগের মধ্যে সিবিএ ডিন ড. জেরার্ডো ডেলোরিনো ওআইসিতে পদে উন্নীত হন।
তিনি কৃষি ও পল্লী উন্নয়ন ইনস্টিটিউট (আই এ আর ডি), এন এস আই আর ডিপি -এডিএবি-প্রতিষ্ঠিত নর্সার্ক এবং কানাডার আইডিআরসি থেকে গবেষণা অনুদান নিয়ে ইউইপি গবেষণা ও উন্নয়নের ভিত্তি স্থাপন করেছিলেন; পিসিএমএআরডি এবং ফিলরিস। তিনি এশিয়ান এগ্রিকালচারাল কলেজ এন্ড ইউনিভার্সিটিস (এএএসিইউ) এর সংগঠনের ইউইপির সদস্যপদের জন্য আবেদন করেছিলেন।
প্রকল্পের শেষের দিকে, এনএসআইআরডিপ দিয়ে ফসল এবং প্রাণিসম্পদ বৈশিষ্ট্যসূচক পরীক্ষাগারকে জীববিজ্ঞান পরীক্ষাগারের জন্য পরিশীলিত বৈজ্ঞানিক সরঞ্জাম দিয়ে সজ্জিত করেছেন। তার ডাক ডিসপার্সাল কর্মসূচি, অস্ট্রেলিয়ান নাগরিকদের আবাসকে শিক্ষালয়ে পরিণত করেছিলেন।
১৯৯০ সালের ৫ এপ্রিল রাষ্ট্রপতি সেলেস্তিনোকে অফিসে গুলি করে হত্যা করার পরে, তৎকালীন একাডেমিক বিষয়ক ভাইস প্রেসিডেন্ট ড. লিওনর এ. ওং সোটো ইউইপির আসন গ্রহণ করেন।
১৯৯০-সালে ১৫ নভেম্বর, ডঃ.পেড্রো ডি. ডেসটুরার, একজন ইউইপি এবং ইউপিএলবি প্রাক্তন শিক্ষার্থী লাভেজারেসের উর্দানেতা থেকে নর্দান সামারের ৪র্থ রাষ্ট্রপতি নির্বাচিত হন।
রাষ্ট্রপতি ডেসটুরার সমস্যার সমাধানের সাথে সাথে তিনি ইউইপির শিক্ষাগত সুযোগ সুবিধা বৃদ্ধি করতে এবং বিশ্ববিদ্যালয়ের অনুষদ উন্নয়ন কর্মসূচিকে নতুন করে সজ্জিত করতে সফল হন। যেটি বেশ কয়েকটি পিএইচডি এবং এমএকে সুবিধা চালু করে।
ইউইপি, ইউপি উন্মুক্ত বিশ্ববিদ্যালয়ের একটি শিক্ষণ কেন্দ্র হিসেবে গড়ে উঠে। বিজ্ঞান ও প্রযুক্তি বিভাগের (ডিওএসটি) বিভাগের অষ্টম শ্রেণির প্রাথমিক ও উচ্চ বিদ্যালয়ের বিজ্ঞান ও গণিত এর সাথে সম্পর্কিত নয় এমন শিক্ষকদের জন্য আঞ্চলিক বিজ্ঞান পাঠদান কেন্দ্র (আরএসটিসি) তে রুপান্তরিত হয় এবং ইউইপি অনুমোদিত পুনঃনবায়ন যোগ্য শক্তি কেন্দ্রের (এআরইসি) মাধ্যমে পূর্ব ভিসায়াসের নতুন এবং পুনর্নবীকরণযোগ্য শক্তি প্রযুক্তি এবং সিস্টেমগুলির প্রচার, বিকাশ এবং ব্যবহারে ডিওই'র সম্প্রসারণ শাখা।
১৯৯৯ সালে পেড্রো রেবাদুল্লা মেমোরিয়াল এগ্রিকালচারাল কলেজ (পিআরএমএসি) এবং লাউয়াং ন্যাশনাল ট্রেড স্কুল (এলএনটিএস), যা পূর্বে সিএইচডি-তত্ত্বাবধানে পরিচালিত হতো সেগুলি বিশ্ববিদ্যালয় গুলোর সাথে সমন্বিত করা হয়। সেই থেকে তারা ইউইপি পিআরএমসি ক্যাটুবিগ ক্যাম্পাস এবং ইউইপি সিস্টেমের আওতায় ইউইপি-লাওআং ক্যাম্পাস হিসাবে কাজ করে চলেছে। ১৭ বছর চাকরির পরে ড. ডাস্টুরা ২০০৭ সালের ১১ ফেব্রুয়ারি ইউইপি ত্যাগ করেন।
নিয়মিত উত্তরসূরি নির্বাচনের আগেই, বোর্ড অফ রিজেন্টস ডঃ মিলাগ্রোস এস্পারাগোকে নিয়োগ দেন ইউএইপি-র অফিসার দায়িত্ব পদে। যিনি সিএইচইডি আঞ্চলিক অফিসের ভি এর চিফ এডুকেশন প্রোগ্রাম বিশেষজ্ঞ ।
২০০৭ সালের ১৫ ই জুন, ট্যাক্লোবান শহরে, উত্তর সমর কাতুবিগের, অ্যাটি মার পি ডি আসিস বিশ্ববিদ্যালয়ের ৫ম রাষ্ট্রপতি হিসাবে শপথ গ্রহণ করেন। শিক্ষা ব্যবস্থায় দর্শন বিভাগের একজন ডক্টর, তিনি বিশ্ববিদ্যালয়ের সর্বোচ্চ পদ দখলকারী দ্বিতীয় ইউইপি প্রাক্তন ছাত্র ছিলেন।
অটি ডি আসিস চৌদ্দ বছর ধরে কলেজ অব ল এর ডিন হিসাবে তার দুর্দান্ত অর্জনটি নিয়ে আসেন। তাঁর নেতৃত্বের অধীনে, ইউইপির কলেজ অফ ল ধারাবাহিকভাবে সারা দেশের শীর্ষ আইনি স্কুল গুলির মধ্যে স্থান করে নেয়। ফিলিপাইনের ডেভলপমেন্ট ব্যাংকের সাথে এবং একজন আইনজীবী হিসাবে তাঁর ১৩ বছরের অভিজ্ঞতা এই বিশ্ববিদ্যালয়ের পরিচালনা ও পরিচালনায় ভাল মূল্য দিয়ে যাচ্ছে।
তিনি ৪৮ বছর বয়সে অল্প বয়সে এই পদটি গ্রহণ করেছিলেন, তবে তাঁর দক্ষতার যোগ্যতা এবং নেতৃত্বের দক্ষতার সাথে মিলিয়ে তিনি ডিবিপিতে কাজ করার শৃঙ্খলাবদ্ধ হওয়ার কারণে তিনি ইউইপির পরিচালনায় বিপ্লব সাধন করেছিলেন। তাঁর প্রথম কার্যালয়ের মধ্যেই তিনি বিশ্ববিদ্যালয়টিকে তার কাঙ্ক্ষিত দিকে পরিচালিত করতে সক্ষম হন। তিনি বর্তমানে ইউইপির রাষ্ট্রপতি হিসাবে দ্বিতীয়বারের মতো দায়িত্ব পালন করছেন।
পূর্ব ফিলিপাইন বিশ্ববিদ্যালয় একক বিস্তৃত এবং পুরো পূর্ব ভিসায়াস অঞ্চলের বৃহত্তম রাষ্ট্রীয় বিশ্ববিদ্যালয় হওয়ার জন্য গর্ব ও সম্মান গ্রহণ করে। বছরের পর বছর ধরে তার পরিষেবা অঞ্চলের মানব সম্পদ এবং আর্থ-সামাজিক বিকাশ সাধন করে চলেছে। অবশেষে এটি বিশ্ববিদ্যালয়ের মর্যাদা অর্জন করে উচ্চতর শিক্ষার একটি পুরানো কিন্তু গতিশীল প্রতিষ্ঠান হিসাবে এবং দেশের জাতীয় পরিচিত উচ্চতর শিক্ষাপ্রতিষ্ঠানে পরিণত হওয়ার আগ পর্যন্ত এটি উন্নয়নের গুরুত্বপূর্ণ মাধ্যম হিসেবে বিবেচিত ছিল।
আইনগত ভিত্তি
রিপাবলিক আইন নং ৪১২৬ এর মাধ্যমে ইউইপিকে বাধ্যতামূলক করা হয়েছে, "প্রাথমিকভাবে প্রযুক্তিগত ও পেশাদার প্রশিক্ষণ, সাহিত্য, দর্শন, বিজ্ঞান এবং কলা বিষয়ে উন্নত নির্দেশনা প্রদানের পাশাপাশি বৈজ্ঞানিক ও প্রযুক্তিগত গবেষণার প্রচার এবং গরিবদের শিক্ষায় গণতান্ত্রিক প্রবেশাধিকারের ব্যবস্থা করা তবে কেবলমাত্র উত্তর সমরায় নয়, দেশের অন্যান্য অঞ্চলেও প্রাপ্য শিক্ষার্থীরা "।
ক্যাম্পাস এবং শিক্ষাবিদ
ইউইপির উত্তর সমর, ক্যাটারম্যান, লাওআং এবং ক্যাটুবিগের তিনটি পৌরসভায় শিক্ষাঙ্গন রয়েছে। নিম্নলিখিত কলেজ, স্কুল এবং ইনস্টিটিউটে ক্যাটারম্যান ক্যাম্পাস গঠিত:
ক্যাটারম্যান ক্যাম্পাসে প্রাথমিক ও মাধ্যমিক উভয় স্তরের পরীক্ষাগার স্কুল রয়েছে।
অ্যাক্রেডিটেশন
৩১ ডিসেম্বর, ২০১২ অবধি, পূর্ব ফিলিপাইন বিশ্ববিদ্যালয়ের চল্লিশেরও বেশি ডিগ্রি প্রোগ্রামগুলি ফিলিপিন্সের চার্টার্ড কলেজ এবং বিশ্ববিদ্যালয়গুলির স্বীকৃতি সংস্থার কাছে অনুমোদনের জন্য জমা দেওয়া বা জমা দেওয়া হয়েছে (এএসিসিপি)। এই প্রোগ্রামগুলি এবং তাদের সম্পর্কিত স্বীকৃতি স্তর বা স্থিতিগুলি হ'ল:
অন্তর্ভুক্তি
একাডেমিক-ভিত্তিক ক্রিয়াকলাপকে শক্তিশালী করার জন্য, নিয়মিত প্রশিক্ষণ কার্যক্রম ইনস্টিটিউটগুলির দ্বারা দেওয়া হয় যা মূলত তার লক্ষ্য ক্লায়েন্টের সক্ষমতা বৃদ্ধির লক্ষ্যে বর্ধিত অস্ত্র হিসাবে প্রতিষ্ঠিত হয়েছিল। উদাহরণস্বরূপ, আঞ্চলিক বিজ্ঞান শিক্ষণ কেন্দ্র পূর্ব ভিসায় প্রাথমিক ও মাধ্যমিক বিদ্যালয়ের শিক্ষকদের জন্য গণিত, জীববিজ্ঞান, রসায়ন এবং পদার্থবিজ্ঞানের সংক্ষিপ্ত প্রশিক্ষণ কোর্স সরবরাহ করে আসছে। অধিভুক্ত অপ্রচলিত শক্তি কেন্দ্রটি অপ-প্রচলিত শক্তি ব্যবস্থাগুলি প্রচার করে এবং সমর দ্বীপের অগ্রাধিকারপ্রাপ্ত অঞ্চলে প্রশিক্ষণ এবং বিক্ষোভ প্রকল্প সরবরাহ করে। তথ্য প্রযুক্তি-বৈদ্যুতিন ডেটা এবং ইন্টারনেট সেন্টার শিক্ষার্থীদের এবং অনুষদ সদস্যদের গবেষণা উপকরণ এবং অন্যান্য শিক্ষাগত তথ্যের সীমাহীন উৎস প্রদানের লক্ষ্যে কম্পিউটার সাক্ষরতা এবং ইন্টারনেট পরিষেবা সম্পর্কে প্রশিক্ষণ সরবরাহ করে। উত্তর সমর এগ্রো-ইন্ডাস্ট্রিয়াল রিসার্চ অ্যান্ড ফ্যাব্রিকেশন সেন্টার, কৃষিক্ষেত্রের সাথে সমন্বয় করে, প্রোটোটাইপ খামারের সরঞ্জামাদি গবেষণা ও উৎপাদন উপর জোর দেয়।
মিডিয়া
আর্টস অ্যান্ড কমিউনিকেশনস কলেজের মাধ্যমে বিশ্ববিদ্যালয়টি ইউনিসেফ- পরিচালিত ডাইএনএস ১০২.২ এফএম রেডিও স্টেশন পরিচালনা করে যেটি সাধারণ ভাবে হুনি নামে পরিচিত।বিশ্ববিদ্যালয়ের ছাত্র পত্রিকা, মাসিক দ্য পিলার প্রকাশিত হয় যেটি জনসাধরনের জন্য উন্মুক্ত। এই বিশ্ববিদ্যালয়ের প্রতিটি কলেজের নিজস্ব "ছাত্র পত্রিকা" রয়েছে যেটি সবার জন্য উন্মুক্ত।
শ্রীলংকায় ফুটবল
শ্রীলঙ্কায় ফুটবল প্রধানত একটি আধা পেশাদার এবং বিনোদনমূলক খেলা হিসেবে খেলা হয়ে থাকে। শ্রীলঙ্কায় ফুটবল জনপ্রিয় খেলার তালিকায় তিন নম্বরে রয়েছে। ক্রিকেট ও রাগবি দেশটিতে জনপ্রিয় খেলার তালিকায় যথাক্রমে এক ও দুই নাম্বারে।
পরিচালনা পর্ষদ
ফুটবল ফেডারেশন অব শ্রীলঙ্কা দেশটির ফুটবলাঙ্গনের সর্বোচ্চ নিয়ন্ত্রক সংস্থা।   ফুটবল ফেডারেশন অব শ্রীলঙ্কার অধীনে দেশটির ঘরোয়া ফুটবল প্রতিযোগিতা ছাড়াও দেশটির জাতীয় ও বয়সভিত্তিক দল পরিচালিত হয়।
চাঁদপাড়া বানী বিদ্যা বিথী
চাঁদপাড়া বানী বিদ্যা বিথী হল চাঁদপাড়ার একটি উচ্চ মাধ্যমিক বিদ্যালয়। এটি পশ্চিমবঙ্গের বনগাঁ মহকুমার চাঁদপাড়ায় অবস্থিত। বিদ্যালয়টিতে ১১০০+ জন ছাত্র-ছাত্রী পঠন-পাঠনে যুক্ত রয়েছে। বিদ্যালয়টি ১৯৫০ সালে স্থাপিত হয়। বিদ্যালয়টিতে ১০+২ শ্রেণী পর্যন্ত পাঠ দান করা হয়। একদা অঞ্চলের মধ্যে বিদ্যালয়টি সবচেয়ে প্রাচীন ও অগ্রগণ্য শিক্ষা প্রতিষ্ঠান।
ফ্লুরোসেন্ট বাতি
thumb|ফ্লুরোসেন্ট বাতি thumb|মিশ্র ধরনের ফ্লুরোসেন্ট বাতি। উপরে দুটো কম্প্যাক্ট ফ্লুরোসেন্ট বাতি একত্রে, নিচে দুটো সাধারণ ফ্লুরোসেন্ট বাতি। ম্যাছের কাঠি দেয়া হয়েছে আকার বোঝার সুবিধার্থেফ্লুরোসেন্ট বাতি, টিউব লাইট, বা রড লাইট এক প্রকার বৈদ্যুতিক বাতি যা আলো উৎপন্ন করার জন্য বিদ্যুৎ ব্যবহার করে পারদের বাষ্পকে উত্তেজিত করে। এই বাতি প্রধানত আলোর এক ধরনের কৃত্রিম উৎস হিসেবে ব্যবহৃত হয়। ফ্লুরোসেন্ট বাতির ভেতরে থাকা পারদের বাষ্পকে বিদ্যুৎ ব্যবহার করে উত্তেজিত করা হলে পারদের অণুগুলো স্বল্প তরঙ্গদৈর্ঘ্যের অতিবেগুনি আলো উৎপন্ন করে যা প্রতিপ্রভ কণাকে আঘাত করে দৃশ্যমান আলো উৎপন্ন করে।
বাতির ভেতরে বৈদ্যুতিক শক্তি প্রবাহ নিয়ন্ত্রণ করার জন্য ফ্লুরোসেন্ট বাতিতে সবসময় একটি ব্যালাস্ট প্রয়োজন হয়, যা ইনক্যান্ডিসেন্ট বাতিতে প্রয়োজন হয় না। কিন্তু ফ্লুরোসেন্ট বাতি বৈদ্যুতিক শক্তি ব্যবহারের ক্ষেত্রে ইনক্যান্ডিসেন্ট বাতির চেয়ে অনেক বেশি উপযোগি। যদিও ফ্লুরোসেন্ট বাতির মূল্য সাধারণত বেশি, কিন্তু এটি কম বিদ্যুৎ শক্তি খরচ করে বলে আদতে এটি বেশ সাশ্রয়ী। বড় আকারের ফ্লুরোসেন্ট বাতি বাণিজ্যিক ভবনে এবং শিক্ষায়তনে ব্যবহৃত হলেও ছোট আকারের কম্প্যাক্ট ফ্লুরোসেন্ট বাতি বাসা বাড়িতে ব্যবহার হচ্ছে। ইনক্যান্ডিসেন্ট বাতির চেয়ে ফ্লুরোসেন্ট বাতি কম শক্তি খরচ করে এবং বেশি দিন টেকে, কিন্তু এগুলো তুলনামূলকভাবে আকারে বড়, জটিল এবং এর প্রাথমিক খরচ বেশি।
ফ্লুরোসেন্ট বাতির ব্যাসের তুলনা
thumb|right|upright|Close-up of the cathodes and anodes of a [[germicidal lamp (an essentially-similar design that uses no fluorescent phosphor, allowing the electrodes to be seen.)]] thumb|left|upright|The unfiltered ultraviolet glow of a [[germicidal lamp is produced by a low pressure mercury vapor discharge (identical to that in a fluorescent lamp) in an uncoated fused quartz envelope.]]
thumb|A preheat fluorescent lamp circuit using an automatic starting switch. A: Fluorescent Tube, B: Power (+220 Volts), C: Starter, D: Switch (Bi-metallic thermostat), E: Capacitor, F: Filaments, G: Ballast) thumb|A preheat fluorescent lamp "starter" (automatic starting switch) The mercury atoms in the fluorescent tube must be ionized before the arc can "strike" within the tube. For small lamps, it does not take much voltage to strike the arc and starting the lamp presents no problem, but larger tubes require a substantial voltage (in the range of a thousand volts). thumb|Electronic flourescent lamp starters. thumb|right|Closeup of the filament on a low pressure mercury gas discharge lamp showing white thermionic emission mix coating on the central portion of the coil. Typically made of a mixture of [[barium, strontium and calcium oxides, the coating is sputtered away through normal use, often eventually resulting in lamp failure.]] thumb|190px|The light spectrums of different grow lamps thumb|Cross section of a typical fluorescent lamp with and without a reflector
সুস্মিতা বন্দ্যোপাধ্যায়
সুস্মিতা বন্দ্যোপাধ্যায় (বিবাহ পরবর্তী নাম সৈয়েদা কমলা) (মৃত্যু ৪ঠা সেপ্টেম্বর ২০১৩) ছিলেন একজন ভারতীয় লেখিকা। একজন আফগানকে বিবাহ করে তালিবান শাসনে আফগানিস্তানে বসবাসের অভিজ্ঞতা থেকে তিনি ১৯৯৭ খ্রিষ্টাব্দে কাবুলীওয়ালার বাঙালী বউ নামে একটি স্মৃতিধর্মী পুস্তক রচনা করেন। ২০১৩ খ্রিষ্টাব্দের ৪ঠা সেপ্টেম্বর আফগানিস্তানের পাক্তিকা প্রদেশে ৪৯ বছর বয়সে তালিবান জঙ্গীদের গুলিতে তার মৃত্যু হয়।
বিবাহ
সুস্মিতা বন্দ্যোপাধ্যায় ১৯৬৪ খ্রিষ্টাব্দে কলকাতার এক হিন্দু ব্রাহ্মণ পরিবারে জন্মগ্রহণ করেন। ১৯৮৮ খ্রিষ্টাব্দের ২রা জুলাই তিনি কলকাতায় জানবাজ খান নামে এক আফগানকে গোপণে বিবাহ করেন। তার পিতা মাতা বিবাহের খবর জানতে পেরে তাকে বিবাহ বিচ্ছেদের জন্য বললে তিনি জানবাজের সাথে আফগানিস্তান চলে যান। কিন্তু সেখানে গিয়ে তিনি আবিষ্কার করেন যে তার স্বামীর আগেই গুলগুটি নামক এক মহিলার সাথে বিবাহ হয়ে গেছিল। এতদসত্ত্বেও তিনি খানের পাতিয়া গ্রামে পারিবারিক বাড়িতে থেকে যান। ধাত্রীবিদ্যায় প্রশিক্ষিত সেবিকা হওয়ায় তিনি সেই গ্রামের মহিলাদের জন্য এক স্বাস্থ্যকেন্দ্র খোলেন।
তালিবান শাসনে
আফগানিস্তানে তালিবান শাসন শুরু হলে, সুস্মিতা সেই দেশে মৌলবাদী শক্তির বিকাশ লক্ষ্য করেন। তালিবান শাসনে শিক্ষা প্রতিষ্ঠান ও স্বাস্থ্যকেন্দ্রগুলি বন্ধ করার আদেশ জারীর পর ১৯৯৫ সালের মে মাসে তালিবানরা তার বানানো স্বাস্থ্যকেন্দ্রটি আবিষ্কার করে তাকে প্রচন্ড মারধোর করে। এর পর তিনি দুইবার পালানোর চেষ্টা করে ধরা পড়লে তাকে গ্রামেঘরবন্দী করে রাখা হয়। তার বিরুদ্ধে এক ফতোয়ায় ১৯৯৫ খ্রিষ্টাব্দের ২২শে জুলাই তার মৃত্যুদণ্ড দেওয়া হয়।. কিন্তু গ্রামের প্রধানের সহায়তায় তিনি তিনজন তালিবানকে একে-৪৭ রাইফেলের সাহায্যে গুলি করে গ্রাম থেকে পালাতে সফল হন। তিনি সেখান থেকে কাবুল পৌঁছে ১২ই আগষ্ট বিমানে কলকাতা চলে আসতে সফল হন।.
পরবর্তী জীবন
২০১৩ খ্রিষ্টাব্দ অব্দি তিনি ভারতে বাস করেন ও বহু পুস্তক রচনা করেন। এই বছর তিনি আফগানিস্তান ফিরে যান এবং পাক্তিকা প্রদেশে স্বাস্থ্যকর্মী হিসেবে কাজ করেন। সেখানকার মহিলাদের জীবনযাত্রা নিয়ে তিনি একটি চলচ্চিত্র বানানো শুরু করেন।
মৃত্যু
আফগান পুলিশের মতে, সন্দেহভাজন তালিবান জঙ্গীরা ২০১৩ খ্রিষ্টাব্দের ৪ঠা সেপ্টেম্বর পাক্তিকা প্রদেশে তার বাড়িতে জোর করে প্রবেশ করে তার স্বামীকে বেঁধে তাকে অপহরণ করে নিয়ে যায়। পরের দিন সকালে প্রাদেশিক রাজধানী শারানা শহরের এক প্রান্তে এক মাদ্রাসার পাশে তার মৃতদেহ পাওয়া যায়। তার দেহে ২০টি গুলির ছিদ্র পাওয়া যায়। আফগান পুলিশের মতে তাকে সামাজিক কাজকর্ম ও তার লিখিত বইয়ের জন্য অথবা শুধুমাত্র ভারতীয় হওয়ার জন্য খুন করা হয় যদিও তালিবানরা জানায় তারা এই আক্রমণ করেননি। পরবর্তীকালে আফগানিস্তানের ইসলামি আন্দোলনের আত্মঘাতী দল নামক একটি তালিবানপন্থী জঙ্গীদল এই ঘটনার দায়িত্ব স্বীকার করে নেয়। মোল্লা নাজিবুল্লাহর নেতৃত্বাধীন এই দলটির পক্ষ থেকে এক প্রতিনিধি জানান যে, তারা সুস্মিতাকে ভারতীয় চর বলে সন্দেহ করতেন বলে হত্যা করেছেন। যদিও সুস্মিতার প্রতিবেশীদের মতে তার মৃত্যুর জন্য বাড়ির বাইরে বোরখা না পরাও কারণ হতে পারে।
রচনা
সুস্মিতা বন্দ্যোপাধ্যায় ১৯৯৫ খ্রিষ্টাব্দে কাবুলিওয়ালার বউ নামে এক পুস্তক রচনা করেন। এই বইয়ে তার আফগান ব্যবসায়ী জানবাজ খানের সাথে প্রেম ও বিবাহ, ১৯৮৯ খ্রিষ্টাব্দে আফগানিস্তানে চলে যাওয়া, তালিবান শাসনে মুখোমুখি হওয়া প্রতিকূলতা ও সেখান থেকে ভারতে পলায়ন, এই কাহিনী বর্ণিত আছে। ২০০৩ খ্রিষ্টাব্দে তার বইকে ভিত্তি করে বলিউড থেকে এসকেপ ফ্রম তালেবান নাম এক চলচ্চিত্র তৈরী হয়। এছাড়াও তিনি ২০০০ খ্রিষ্টাব্দে তালিবানি অত্যাচার - দেশে ও বিদেশে ও ''মুল্লাহ ওমর, তালিবান আফগান ও আমি এবং ২০০১ খ্রিষ্টাব্দে এক বর্ণ মিথ্যে নয় ও সভ্যতার শেষ পুণ্যবাণী'' রচনা করেন।
কানসু
থাম্ব|কানসু প্রদেশে অবস্থিত লানঝো শহর কানসু গণপ্রজাতন্ত্রী চীনের একটি প্রদেশ। এটি দেশটির উত্তর-পশ্চিম অংশে অবস্থিত। ভৌগলিকভাবে প্রদেশটি তিব্বত মালভূমি ও হুয়াং থু মালভূমির মধ্যে অবস্থিত। এর উত্তরে রয়েছে স্বাধীন রাষ্ট্র মঙ্গোলিয়া, চীনের স্বায়ত্বশাসিত অন্তর্দেশীয় মঙ্গোলিয়া ও নিংশিয়া অঞ্চলদ্বয়, পশ্চিমে আছে শিনচিয়াং ও ছিংহাই প্রদেশ, দক্ষিণে সিছুয়ান প্রদেশ এবং পূর্বে শানশি প্রদেশ। পীত নদী প্রদেশটির দক্ষিণভাগের ভেতর দিয়ে প্রবাহিত হয়েছে।
কানসু প্রদেশে ২ কোটি ৬০ লক্ষেরও বেশি লোকের বাস (২০০৯ সালে পরিসংখ্যান অনুযায়ী)। এর আয়তন । এর রাজধানী লানচৌ প্রদেশের দক্ষিণ-পূর্ব অংশে অবস্থিত।
উন্মুক্ত চাঁদ
উন্মুক্ত চাঁদ (জন্ম: ২৬ মার্চ ১৯৯৩) একজন ভারতীয় ক্রিকেটার। তিনি একজন ডান-হাতি ব্যাটসম্যান হিসেবে সাধারণত উদ্বোধনী ব্যাটিং করে থাকেন। ভারতীয় ঘরোয়া ক্রিকেটে প্রতিযোগিতায় তিনি দিল্লির হয়ে খেলে থাকেন এবং মুম্বাই ইন্ডিয়ান্স এর হয়ে আইপিএলে প্রতিনিধিত্ব করেন। চাঁদের নেতৃত্বে ভারতীয় যুবারা ২০১২ সালের অনূর্ধ্ব-১৯ ক্রিকেট বিশ্বকাপ বিজয়ী হয়। যেখানে তিনি অস্ট্রেলিয়ার তোবনস্বিললেতে অনুষ্ঠিত ফাইনালে ১১১ রানের অপরাজিত একটি ইনিংস খেলেন।
আইসিসি সহযোগী ও অনুমোদিত আম্পায়ার তালিকা
আইসিসি সহযোগী ও অনুমোদিত আম্পায়ার তালিকা আন্তর্জাতিক ক্রিকেট কাউন্সিল (আইসিসি) কর্তৃক প্রণীত। ২০০৫ সালে এটি গঠন করা হয়েছে। ব্যাপকভাবে না হলেও মূলতঃ আইসিসি'র সহযোগী ও অনুমতিপ্রাপ্ত সদস্য দেশগুলো থেকে সুপারিশকৃত ক্রিকেট আম্পায়ারদেরকে নেয়া হয়ে থাকে। আম্পায়ারকে পেশা হিসেবে নেয়ার জন্য পরবর্তীকালে দক্ষতা প্রদর্শনের উপর ভিত্তি করে আইসিসি'র সেরা আম্পায়ার তালিকায় অন্তর্ভুক্ত করা হয়।
এ তালিকার আম্পায়ারদের সহযোগী ও অনুমতিপ্রাপ্ত দলগুলোর মধ্যকার ক্রিকেট খেলা পরিচালনায় বাঁধা নেই এবং তারা একদিনের আন্তর্জাতিক ও টুয়েন্টি২০ আন্তর্জাতিক পর্যায়ের খেলাগুলোয়ও কর্মকর্তারূপে দায়িত্ব পালন করতে পারেন। ২০১৫ সালে ১১জন আম্পায়ারকে সদস্যরূপে নিযুক্ত করা হয়েছে।
জয়নাল আবেদীন মহাবিদ্যালয়, টাকাটুকিয়া
জয়নাল আবেদিন কলেজ তাহিরপুর উপজেলার একটি কলেজ বা মহাবিদ্যালয়। ১৯৯২ সালে কলেজটি প্রতিষ্ঠিত হয়। প্রথম অধ্যক্ষ হিসেবে দায়িত্ব পালন করেন আলী মুর্তজা। বর্তমানে এই কলেজে মানবিক, ব্যবসায় শিক্ষা এবং বিজ্ঞান শাখা থেকে উচ্চ মাধ্যমিক শিক্ষা সমাপন করার সুযোগ আছে। বর্তমান অধ্যক্ষ হিসেবে দায়িত্ব পালন করছেন ফণীভুষণ তালুকদার। বাদাঘাটের ব্যবসায়ী "মোহাম্মদ জয়নাল আবেদিন" প্রতিষ্ঠিত কলেজটি তার নামেই নামকরণ কারা হয়। এটি ৭.৫৫ একর জমির উপর প্রতিষ্ঠিত।
হাতায়স্পোর
হাতায়স্পোর (Hatayspor) হচ্ছে আন্তাকিয়া ভিত্তিক একটি তুর্কি পেশাদার ফুটবল ক্লাব। এই ক্লাবটি বর্তমানে তুরস্কের শীর্ষ স্তরের ফুটবল লিগ সুপার লিগে খেলে। এই ক্লাবটি ১৯৬৭ সালে প্রতিষ্ঠিত হয়েছে। হাতায়স্পোর তাদের সকল হোম ম্যাচ আন্তাকিয়ার হাতায় নিউ স্টেডিয়ামে খেলে থাকে; যার ধারণক্ষমতা হচ্ছে ২৫,০০০। বর্তমানে এই ক্লাবের ম্যানেজারের দায়িত্ব পালন করছেন ওমর এরদোয়ান এবং সভাপতির দায়িত্ব পালন করছেন নিহাত তাজেয়াস্লান। তুর্কি রক্ষণভাগের খেলোয়াড় মেসুত চায়তেমেল এই ক্লাবের অধিনায়কের দায়িত্ব পালন করছেন।
রেইনা চার্বেল
রেইনা চার্বেল একজন লেবানিজ কূটনীতিক যিনি বর্তমানে লিথুয়ানিয়া প্রজাতন্ত্রে রাষ্ট্রদূত হিসেবে দায়িত্ব পালন করছেন। তিনি ৮ এপ্রিল ২০১৯ তারিখে লিথুয়ানিয়ান রাষ্ট্রপতি ডালিয়া গ্রিবাউস্কাইটি কর্তৃক স্বীকৃত হন।   চার্বেল এর আগে ২০১৯ সাল পর্যন্ত পোল্যান্ড প্রজাতন্ত্রে লেবাননের রাষ্ট্রদূত হিসাবে দায়িত্ব পালন করেছিলেন।
আনোয়ারুল হক
আনোয়ারুল হক (জুলাই ১৮, ১৯১৮-নভেম্বর ১৮, ১৯৮১) ছিলেন বাংলাদেশী চিত্রশিল্পী। তৎকালীন পূর্ব পাকিস্তান সরকারি আর্ট ইন্সটিটিউট (বর্তমানে চারুকলা ইন্সিটিটিউট) গড়ে তোলার পেছনে তার ভূমিকা ছিল। প্রতিষ্ঠিত হওয়ার পর থেকেই উক্ত প্রতিষ্ঠানের শিক্ষক হিসেবে দায়িত্ব পালন করেন এবং শিক্ষক হিসেবে সুনাম অর্জন করেন।
১৯৪৫ সালে সর্বভারতীয় শিল্পকলা প্রতিযোগিতায় 'জল রঙ চিত্রে' শ্রেষ্ঠ শিল্পীর সম্মান লাভ করেন।
মোহাম্মদ আতিকুর রহমান
মোহাম্মদ আতিকুর রহমান (জন্ম ১ সেপ্টেম্বর ১৯৩১) একজন অবসরপ্রাপ্ত লেফটেন্যান্ট জেনারেল এবং ১৯৮৬ থেকে ১৯৯০ সাল পর্যন্ত বাংলাদেশ সেনাবাহিনীর প্রধান ছিলেন।
প্রথম জীবন
মোহাম্মদ আতিকুর রহমান ১ সেপ্টেম্বর ১৯৩১ সালে তৎকালীন ব্রিটিশ-ভারতের মুর্শিদাবাদ জেলার খারেরা গ্রামে জন্মগ্রহণ করেন। তার পিতার নাম আবদুর রহমান ও মাতার নাম আফজলা খাতুন। তাড়া ছয় ভাই, চার বোন। নয়াদিল্লির ‘দি ইউনিয়ন একাডেমিতে’ তিনি একাদশ শ্রেণী পর্যন্ত পড়াশুনা করাকালীন ১৯৪৭ সালে পাক-ভারত বিভক্তির সময় তার পিতার কর্মস্থল রাওয়ালপিন্ডিতে চলে যান এবং সেখানে ‘দি গর্ডন কলেজে’ (আমেরিকার মিশনারি কলেজ) পড়াশুনা করেন।
সেনাবাহিনীর প্রধান
এরশাদ রাষ্ট্রপতি হওয়ার পর ১৯৮৬ সালের ৩১ আগস্টে দেশের সপ্তম সেনাপ্রধান হিসাবে নিয়োগ পান জেনারেল মোহাম্মদ আতিকুর রহমান। তিনি ১৯৯০ সালের ৩০ আগস্ট পর্যন্ত এ পদে দায়িত্ব পালন করেন।